Dinamovi navijači vratili su se na stadion Maksimir i pjesmom bodrili svoje nogometne ljubimce protiv Hajduka. Na kraju je završilo 1:1, ali raduje što se 25 tisuća ljudi odlučilo napraviti što nije godinama.

Točnije, pamti se pun stadion protiv madridskog Reala u rujnu 2011. godine, a na derbiju se pamti toliko ispunjen davne 2006. godine. Zato je pomalo i ostala zatečena marketinška služba Dinama, koja je tek naknadno pustila u prodaju ulaznice za gornji dio sjeverne tribine.

Bad Blue Boysi ne dvoje, ljudi su se vratili jer su braća Mamić u pritvoru. Njih prokazuju kao glavne i odgovorne što je publika okrenula leđa i što je šutljiva većina danas pokazala što misli, posebno na pjesmu Novih fosila "Za dobra stara vremena", čiji refren, između ostalog, kaže "Kako je dobro vidjeti te opet". Ustali su i spontano zapjevali iz sveg srca.

Ne dvoje ni pristaše Dinamove uprave, prema njima se toliko ljudi skupilo jer su time željeli dati potporu braći u pritvoru. Ta teorija ne drži baš čvrsto vodu jer u na sjevernoj tribini bilo je nekoliko desetaka Mamićevih pristaša, a nekad aktivnih članova navijačke skupine BBB. Također, u trenucima kad je krenulo skandiranje "Hoćemo izbore!" čuo se manji broj zvižduka.

- Pa zato što više nema Zdravka Mamića - bio je kratak odgovor starijeg gospodina koji je strpljivo, na vrućini, čekao u redu za kupnju karte novinaru Večernjeg lista na pitanje o tome zašto ide na utakmicu.

Slični odgovori čuli su se i drugdje, a nakon mnogo godina vidjeli smo okupljanja po zagrebačkim kvartovima i organizirane odlaske na utakmicu, kolone navijača iz drugih gradova, ali i okolnih zemalja. Nekako se sve čini jasno, ali stvari su u oku promatrača i za neke maksimirski derbi može značiti povratak jer Mamića nema, za druge jer im žele dati podršku.

Izrazite svoj stav u komentarima i anketi.

>>Napokon pravi derbi! Na Maksimiru više gledatelja nego u prošloj polusezoni!

>> Pogledajte kakvu je atmosferu na Maksimiru napravilo 25 tisuća ljudi

>> Mamić je prošlost, dođite navijati za svoje klubove i budite dostojanstveni

>> Boysi 'okupirali' grad, njih pet tisuća uz pjesmu stiglo do Maksimira

>> Hajduk osvojio bod pred 25 tisuća navijača na Maksimiru, Dinamo razočarao igrom